recursal/SuperWikiNEXT-32B huggingface dataset:
Ο **Μαρίνος Μητραλέξης** (1920-1948) υπήρξε διακεκριμένος πιλότος της ελληνικής Πολεμική Αεροπορίας. Λόγω των εντυπωσιακών επιτευγμάτων του σε εναέριες πολεμικές αποστολές κατά τη διάρκεια του Ελληνο-ιταλικού πολέμου (1940) απέκτησε τη φήμη του θρυλικού χειριστή.

Αποφοίτησε, ως Ανθυποσμηναγός, από τη Σχολή Ικάρων το καλοκαίρι του 1940. Μετά την έναρξη του Ελληνοϊταλικού πολέμου έλαβε μέρος σε αποστολές αναγνώρισης και αναχαίτισης ιταλικών αεροσκαφών, ως χειριστής αεροσκάφους PZL P.24. Ο ίδιος πραγματοποίησε ένα από τα πιο αξιοπρόσεκτα αεροπορικά κατορθώματα την εποχή εκείνη: έχοντας εξαντλήσει τα πυρομαχικά του, εμβόλισε με τον έλικά του την ουρά ενός ιταλικού βομβαρδιστικού Savoia-Marchetti SM.79 το οποίο έπεσε σε περιδίνηση και συνετρίβη αμέσως μετά. Ο ίδιος έκανε επιτυχή προσγείωση, συνέλαβε υπό την απειλή του όπλου του το πλήρωμα του βομβαρδιστικού και το παρέδωσε στις ελληνικές αρχές..

Πηγές
-----

Γενικό Επιτελείο Αεροπορίας-PZL P.24

Περαιτέρω μελέτη
----------------

* Περιοδικό πτήση: Μαρίνος Μητραλέξης, ο θρυλικός αεροπόρος
Το **Περίπτερο Κουάν Κουνγκ** είναι ένας ναός στο νησί Τσεουνγκ Τσάου στο Χονγκ Κονγκ. Χτίστηκε το 1973 και είναι αφιερωμένο στον Θεό του Πολέμου και του Πλούτου, Κουάν Τάι (μεταφράζεται επίσης ως Λόρδος Guan ή Kwan Kung). Το σπαθί του, το Kwan Dou, εκτίθεται επίσης στο Περίπτερο Κουάν Κουνγκ.

Ο ναός περιέχει ένα άγαλμα Kwan Tai ύψους 8 ποδιών (περίπου 2,5 μέτρα), κατασκευασμένο από ένα ενιαίο κομμάτι ξύλου καμφοράς. Μπροστά από το περίπτερο υπάρχει ένας καυστήρας θυμιάματος με δύο δράκους.

Παραπομπές
----------

1. ↑  Hong Kong Tourism Board: Kwan Kung Pavilion

Εξωτερικοί σύνδεσμοι
--------------------

* είσοδος ανοιχτής ζωής Αρχειοθετήθηκε 2017-07-19 στο Wayback Machine.
* Εικόνες του ναού:   Αρχειοθετήθηκε 2016-03-03 στο Wayback Machine.
Τα **κρητικά ιερογλυφικά** είναι ιερογλυφική γραφή που βρέθηκε σε αντικείμενα της χάλκινης εποχής στην Κρήτη. Τα σύμβολα αυτά συλλέχθηκαν από τον Άρθουρ Έβανς (1909), Μέιχερ (1982), Ολιβιέ/Γκοντάρτ (1996). Τα σύμβολα που έχουν γίνει γνωστά ανέρχονται σε 314, που κυρίως ανακαλύφθηκαν στα Μάλια, την Κνωσσό και τον Πετρά Λασιθίου. Τα ευρήματα περιλαμβάνουν πήλινες επιγραφές, σφραγίδες, λίθινη επιγραφή των Μαλίων, τον δίσκο της Φαιστού, τον Πέλεκυ του Αρκαλοχωρίου.

Πολλά από τα σύμβολα ομοιάζουν στην Γραμμική Α´, έτσι που οι ειδικοί μπαίνουν στον πειρασμό να δίνουν την αντίστοιχη φωνητική αξία της Γραμμικής Β´. Δεν υπάρχει αντιστοιχία με τα αρκαδοκυπριακά συλλαβογράμματα.

Πράσινη σφραγίδα ίασπη με κρητικά ιερογλυφικά. 1800 π.Χ.

Χρονολόγιο
----------

Η ανάπτυξη της Κρητικής Ιερογλυφικής γραφής, της Γραμμικής Α´ και της Γραμμικής Β´, τα τρία βασικά είδη γραφών της Εποχής του Χαλκού, συννοψίζονται ως εξής Κρητική Ιερογλυφική γραφή, Γραμμική Α´, Γραμμική Β´ και σημαντικό επίτευγμα των ανθρώπων της εποχής, θεωρείται η χρησιμοποίηση γραφής από το 1500 π.Χ.. 

|  |  |  |
| --- | --- | --- |
| **Γραφικό Σύστημα** | **Γεωγραφική Περιοχή** | **Χρονική Περίοδος** |
| Κρητικά Ιερογλυφικά | Κρήτη | 2100 - 1700 π.Χ. |
| Γραμμική Α | Κυκλάδες, Στερεά Ελλάδα (Λακωνία, Μυκήνες) | 1800 - 1450 π.Χ. |
| Γραμμική Β | Κρήτη (Κνωσσός),Στερεά Ελλάδα (Πύλος, Μυκήνες, Θήβα, Τίρυνθα) | 1450 - 1200 π.Χ. |
|

Δείτε επίσης
------------

* Γραμμική Α´
* Γραμμική Β´
* Κυπρομινωικό συλλαβάριο
* Κρητική Γραφή
* Αιγαιακά ψηφία

Παραπομπές
----------

Εξωτερικοί σύνδεσμοι
--------------------

* The Cretan Hieroglyphic Texts Αρχειοθετήθηκε 2017-04-12 στο Wayback Machine.
* Λίθινη επιγραφή στα Μάλλια
Ο **Αγαθάγγελος Γαβριηλίδης** ή **Σχολάριος** (1818 – 26 Απριλίου 1893) ήταν μητροπολίτης του Οικουμενικού Πατριαρχείου Κωνσταντινουπόλεως.

Ο Αγαθάγγελος γεννήθηκε στη Μαγνησία της Μικράς Ασίας και το 1848 χειροτονήθηκε επίσκοπος και έγινε μητροπολίτης Σβορνικίου. Το 1861 μετατέθηκε στη Μητρόπολη Δράμας, ενθρονιζόμενος στις 23 Μαΐου 1861 ως διάδοχος του καθαιρεθέντος για οικονομικά σκάνδαλα Μελετίου. Τέλος, το 1872 ο Αγαθάγγελος μετατέθηκε στη Μητρόπολη Εφέσου, διαδεχόμενος τον επίσης παυθέντα Παΐσιο Β΄, ενώ στη Δράμα τον διαδέχθηκε ο Ιωαννίκιος Οικονόμου. Η ενθρόνιση του Αγαθαγγέλου στην Έφεσο έγινε στις 25 Μαΐου 1872 και ο ιεράρχης διεποίμανε τη Μητρόπολη της Εφέσου μέχρι την ημέρα του θανάτου του, στις 26 Απριλίου 1893, οπότε τον διαδέχθηκε ο μετέπειτα Οικουμενικός Πατριάρχης Κωνσταντίνος Βαλιάδης.

Ο Αγαθάγγελος διετέλεσε επίσης τοποτηρητής του Οικουμενικού Θρόνου δύο φορές για σύντομα χρονικά διαστήματα, το 1863 και το 1878. Συμπατριώτης του από τη Μαγνησία και προστατευόμενός του υπήρξε ο μετέπειτα μητροπολίτης σε διάφορες μητροπόλεις (μεταξύ των οποίων επίσης οι της Δράμας και της Εφέσου) Αγαθάγγελος Κωνσταντινίδης (γεννήθηκε το 1864), με τον οποίο δεν πρέπει να συγχέεται.

Πηγές
-----

* Ομώνυμο λήμμα στην *Εγκυκλοπαίδεια Πάπυρος-Larousse-Britannica*, έκδοση 2006, τόμ. 1, σελ. 152
Συντεταγμένες: 65°19′59.99″N 20°0′0.00″W﻿ / ﻿65.3333306°N 20.0000000°W﻿ / 65.3333306; -20.0000000

Η **Βορειοδυτική Ισλανδία** (ισλανδικά: *Norðurland vestra*‎‎) αποτελεί μια από τις οχτώ περιφέρειες της Ισλανδίας. Η πρωτεύουσά της είναι η Σάουδαρκροκουρ. Έχει έκταση 12.737 τ. χλμ. και πληθυσμό 7.128 κατοίκων (2016) με πυκνότητα 0,6 κατοίκων ανά τ. χλμ.

Γεωγραφία
---------

Η Βορειοδυτική Ισλανδία βρίσκεται βορειοδυτικά της Ισλανδίας. Συνορεύει στα ανατολικά με τη Βορειοανατολική, στα νοτιοδυτικά με τη Δυτική και τα Δυτικά Φιόρδ και στα νοτιο-κεντρικά με τη Νότια. Έχει 12.737 τ. χλμ.. Είναι η τέταρτη μεγαλύτερη περιφέρεια της Ισλανδίας μετά τη Νότια, την Ανατολική και τη Βορειοανατολική.

Στα νοτιοδυτικά βρέχεται από τη Λίμνη Λανγκιοκούλ και στα νοτιοανατολικά από τη Λίμνη Χοφσιοκούλ. Η σημαντικότερη λίμνη είναι η Μπλοντουλόν και δεύτερη σημαντικότερη η Χοπ. Άλλες λίμνες είναι η Βεστουρχοπβάτν (Δυτική Χοπ), η Σβιναβατν, η Μιοαβάτν, η Γκαλταμπόλ, η Εϋγιαβάτν, η Σμαλατιόρν και η Βεστάρα-Φριδμουνταρβάτν.

Επαρχίες
--------

Η Βορειοδυτική Ισλανδία συμπεριλαμβάνει τρεις επαρχίες: την Άουστουρ-Χουναβατνσσίσλα, την Βέστουρ Χουναβατνσσίσλα και την Σκαγκαφιαρδαρσίσλα.

Δήμοι
-----

Η Βορειοδυτική Ισλανδία συμπεριλαμβάνει 7 δήμους:

* Ακραρεπούρ
* Μπλοντουός
* Σκαγκαμπίγκδ
* Σκαγκαφιορδούρ
* Σκαγκαστρόντ
* Χουναβατνσρεπούρ
* Χουναθίνγκ βέστρα

Δημογραφία
----------

Σύμφωνα με επίσημη εκτίμηση του 2016, η Βορειοδυτική Ισλανδία είχε 7.128 κατοίκων με πυκνότητα 0,6 κατοίκων ανά τ. χλμ. Πρωτεύουσα είναι η Σάουδαρκροκουρ με πληθυσμό 2.546 κατοίκων.

Πόλεις
------

* Βαρμαλίδ
* Μπλοντουός
* Σάουδαρκροκουρ
* Χβαμμστάγκι
* Χοφσός

Φωτοθήκη
--------

* Η ΜπλοντουόςΗ Μπλοντουός
* Το μνημείο του Στέφαν Στέφανσον, ΒαρμαλίδΤο μνημείο του Στέφαν Στέφανσον, Βαρμαλίδ
* Η ΧβαμμστάνγκιΗ Χβαμμστάνγκι
* Η ΧβαμμστάνγκιΗ Χβαμμστάνγκι

Δείτε επίσης
------------

* Περιφέρειες της Ισλανδίας

Παραπομπές
----------

1. 1 2  Στατιστικά πληθυσμού.

Εξωτερικοί σύνδεσμοι
--------------------

* Πολυμέσα σχετικά με το θέμα  Norðurland vestra στο Wikimedia Commons

|  |  |  |  |  |
| --- | --- | --- | --- | --- |
| 

| π • σ • ε
Περιφέρειες της Ισλανδίας |
| --- |
|  |
|  | 
* Πρωτεύουσα
* Νότια Χερσόνησος
* Δυτική
* Δυτικά Φιόρδ
* Βορειοδυτική
* Βορειοανατολική
* Ανατολική
* Νότια
 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ισλανδία
 |

 |
Ο **Γκαγιάς Ζαχίντ** (*Ghayas Zahid,* 8 Σεπτεμβρίου 1994) είναι Νορβηγός επαγγελματίας ποδοσφαιριστής στην ΟΜΟΝΟΙΑ ΛΕΥΚΩΣΙΑΣ, και μέλος της εθνικής ομάδας της χώρας.

Σταδιοδρομία σε συλλόγους
-------------------------

Γεννηθηκε στη Νορβηγία και είναι πακιστανικής καταγωγής  Έπαιξε για την Κλέμετσρουντ πριν από την ένταξη του στη Βαλερένγκα ως νεαρός.

Έκανε το ντεμπούτο του για τη Βαλερένγκα στις 10 Αυγούστου 2012, σε μια νίκη με 3-1 επί της Οντς. 

Δόθηκε δανεικός στην Ούλενσακερ/Κίσα της 1η κατηγορίας για το δεύτερο μισό της σεζόν 2013. Έκανε 10 εμφανίσεις κατά τη διάρκεια του δανεισμού του. 

Στις 31 Αυγούστου 2017, ανακοινώθηκε ότι ο ΑΠΟΕΛ είχε εξασφαλίσει την υπογραφή του με τετραετές συμβόλαιο, μέχρι τα τέλη Μαΐου 2021. 

Στις 23 Ιουλίου 2019, ο Παναθηναϊκός ανακοίνωσε την άφιξη του Ζαχίντ με δανεισμό από τον ΑΠΟΕΛ, με δικαίωμα αγοράς του έναντι 1,6 εκατ. ευρώ το καλοκαίρι του 2020.

Διεθνής σταδιοδρομία
--------------------

Στις 6 Ιουνίου 2018, έκανε την πρώτη του εμφάνιση για την Εθνική Νορβηγίας σε ένα φιλικό αγώνα εναντίον του Παναμά. Προηγουμένως, είχε κληθεί από την Εθνική Πακιστάν για να συμμετάσχει στις προπονήσεις της.

Στατιστικά σταδιοδρομίας
------------------------

| Ομάδα | Σεζόν | Κατηγορία | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- | --- |
| Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Βαλερένγκα | 2012 | Eliteserien | 4 | 0 | 0 | 0 | - | 4 | 0 |
| 2013 | 3 | 0 | 2 | 1 | - | 5 | 1 |
| 2014 | 29 | 9 | 4 | 0 | - | 33 | 9 |
| 2015 | 29 | 7 | 2 | 0 | - | 31 | 7 |
| 2016 | 28 | 8 | 4 | 1 | - | 32 | 9 |
| 2017 | 18 | 5 | 2 | 3 | - | 20 | 8 |
| Σύνολο | 111 | 29 | 14 | 5 | 0 | 0 | 125 | 34 |
| Ούλενσακερ/Κισα (δαν.) | 2013 | 1. Divisjon | 10 | 0 | - | - | 10 | 0 |
| Σύνολο | 10 | 0 | 0 | 0 | 0 | 0 | 10 | 0 |
| ΑΠΟΕΛ | 2017-18 | Α΄ Κατηγορία Κύπρου | 33 | 10 | 2 | 0 | 6 | 0 | 41 | 10 |
| 2018-19 | 21 | 2 | 1 | 0 | 5 | 0 | 27 | 2 |
| Σύνολο | 54 | 12 | 3 | 0 | 11 | 0 | 68 | 12 |
| Παναθηναϊκός | 2019-20 | Super League 1 | 9 | 3 | 0 | 0 | - | 9 | 3 |
| Σύνολο | 0 | 0 | 0 | 0 | 0 | 0 | 0 | 0 |
| Σύνολο σταδιοδρομίας | 175 | 41 | 17 | 5 | 11 | 0 | 200 | 46 |

Παραπομπές
----------

1. ↑  (πολλαπλές γλώσσες) *FBref.com*. 5e082d51.
2. ↑  «Ghayas Zahid». *altomfotball.no* (στα Νορβηγικά). Ανακτήθηκε στις 19 Ιανουαρίου 2014.
3. ↑  «Αυτοί είναι οι όροι της συμφωνίας Παναθηναϊκού-ΑΠΟΕΛ για τον Ζαχίντ». Ανακτήθηκε στις 23 Ιουλίου 2019.
4. ↑  «Αυτός είναι ο Γκαγιάς Ζαχίντ (vid)». *panathinaikos24.gr*. 22 Ιουλίου 2019.
Ο **Καρά Μουχάμμαντ** - ανιψιός του Bayram Khoja, του ιδρυτή της δυναστείας Baharli, ο Gara Mohammad ήταν ο επικεφαλής της φυλετικής ένωσης Garagoyunlu το 1380-1389. Πατέρας του Kara Yusif, ο οποίος αργότερα θα ίδρυσε το κράτος του Αζερμπαϊτζάν.

Ο Qara Mohammad συνδέθηκε με τον σουλτάνο Ahmadi για να επιλύσει τη σύγκρουση με τους Jalairi. Αυτή η συγγένεια βοήθησε στη βελτίωση των σχέσεων μεταξύ των δύο πλευρών.  Εκμεταλλευόμενος την κατάσταση, ο Gara Mohammad ίδρυσε τη φυλετική συνδικαλιστική κυβέρνηση Garagoyunlu με κέντρο το Van.  Αργότερα, ο Gara Mohammad, ο οποίος προσπάθησε να διαδώσει την εξουσία του στο Αζερμπαϊτζάν, αγνόησε αυτή τη συγγένεια και τον Σεπτέμβριο του 1382 επιτέθηκε στην Ταμπρίζ με μεγάλο στρατό.

Το 1384, ο Majmaddin, ο ηγεμόνας του Black Muhammad Mardin, βάδισε στον Ιησού. Ο ηγεμόνας του Μαρντίν προσπάθησε να αντισταθεί, αλλά ηττήθηκε και δημιούργησε σχέση με τον Καρά Μωάμεθ. Ωστόσο, υπήρξε συνεννόηση μεταξύ των μερών.

Το 1385, ο Μαύρος Μωάμεθ, ιδιοκτήτης της περιοχής μεταξύ Μοσούλης και Μαρντίν, έστειλε τον Χότζα της Αιγύπτου στο Κάιρο και συμφώνησε να μετακομίσει από τον Σουλτάνο Μπαργκόγκ στη Συρία.  Ταυτόχρονα, ο Gara Mohammad έπρεπε να πολεμήσει με δύο αντιπάλους - τον Amir Teymur και τον Aghgoyunlu. Με τη βοήθεια του Gara Mohammad, του ηγεμόνα της Erzincan, που είχε ηττηθεί πρόσφατα από τους Aghkoyunlus, συνήψαν συμμαχία μαζί του και νίκησαν τους Aghkoyunlus.

Την άνοιξη του 1387, ο Teymur επιτέθηκε στους Garagoyunlus από το Nakhchivan. Ο Μαύρος Μωάμεθ ήρθε στο Çapakcur, όπου κατατρόπωσε τις δυνάμεις του Teymur καταλαμβάνοντας σκληρά περάσματα. Βλέποντας ότι δεν μπορούσε να αιχμαλωτίσει τον Καρά Μοχάμεντ, ο Τεϊμούρ έφυγε από την πεδιάδα του Μους, λεηλάτησε τα σκαλίσματα εδώ, κατέλαβε το Χιλάτ, το Βαν και επέστρεψε στο Ιράν.

Τον Μάιο του 1388, οι Garagoyunlus έσπασαν την αντίσταση των εμίρηδων Jalairi και μπήκαν στην Tabriz. Ο Gara Muhammad και ο γιος του Bayram σκοτώθηκαν τον Απρίλιο του 1389 από έναν άλλο εμίρη Garagoyunlu που ονομαζόταν Gara Pir Hasan.
To **Χαντάς-Τα'άλ** είναι μια Ισραηλινή πολιτική συμμαχία αραβο-ισραηλινής ταυτότητας με αριστερό και κοσμικιστικό προφίλ, που προτείνει λύση-δύο-κρατών στο ισραηλινο-παλαιστινιακό. Συμμετέχοντες στην συμμαχία είναι το κόμμα Τα'άλ και ο πολιτικός συνασπισμός Χαντάς. Οι πρόεδροι των επί μέρους παρατάξεων της Χαντάς (Αϋμάν Οντέχ) και της Τα'άλ (Αχμάντ Τιμπί), έχουν αναλάβει ηγέτης και δεύτερος ηγέτης αντίστοιχα.

Η συμμαχία, εμφανίσθηκε στην πολιτική σκηνή της χώρας σε τρία στάδια, το πρώτο το 2003, το 2019 και υπό την σημερινή του μορφή, το 2022.

Ιστορία
-------

Η συμμαχία συμμετείχε στις βουλευτικές εκλογές του 2003 και κέρδισε τρεις έδρες. Στις βουλευτικές εκλογές του 2006, κατέβηκαν ανεξάρτητα.

Στην 20η Κνεσσέτ, τα κόμματα ήταν μέρος της κοινής παράταξης των Αραβο-ισραηλινών. Πριν από τις βουλευτικές εκλογές του Απριλίου 2019, το Τα'άλ αποσχίσθηκε από την συμμαχία, αλλά εν τέλει υπήρξε επανένωση. Επικεφαλής τέθηκε ο πρόεδρος της Χαντάς Αϋμάν Οντέχ και δεύτερος επικεφαλής ο πρόεδρος της Τα'άλ Αχμάντ Τιμπί. Η ηγεσία της συμμαχίας επρόκειτο να μοιραστεί. Στις 6 Μαρτίου 2019, η Κεντρική Εκλογική Επιτροπή για την 21η Κνεσέτ αποφάσισε να ακυρώσει τον υποψήφιο της λίστας Όφερ Κασίφ, σε αντίθεση με τη θέση του Γενικού Εισαγγελέα. Το Ανώτατο Δικαστήριο ακύρωσε την έκπτωση.

Στις βουλευτικές εκλογές του Απριλίου 2019, η συμμαχία κέρδισε 193442 ψήφους, δηλαδή έξι έδρες στην Κνεσσέτ. Για τις επόμενες εκλογές τα δύο κόμματα επέστρεψαν στην κοινή λίστα. Πριν από τις βουλευτικές εκλογές του 2022, η κοινή λίστα διαλύθηκε ξανά, όταν το κόμμα Μπαλάντ αποφάσισε να υποβάλει ξεχωριστή υποψηφιότητα από τα άλλα κόμματα που ήταν μέλη της κοινής λίστας, και ως εκ τούτου Χαντάς και Τα'άλ κατέληξαν σε συμφωνία να είναι υποψήφιοι από κοινού.

* O Αϋμάν ΟντέχO Αϋμάν Οντέχ
* O Αχμάντ ΤιμπίO Αχμάντ Τιμπί

Εκλογικά αποτελέσματα
---------------------

### Κοινοβούλιο (*Κνέσσετ*)

| Έτος | αριθμός ψήφων | ποσοστό% | αριθμός εδρών |
| --- | --- | --- | --- |
| 2003 | 93,819 | 2.98 (#9) | 3 / 120 |
| 2019 | 193,442 | 4.49 (#5) | 6 / 120 |
| 2022 | 178,735 | 3.75 (#9) | 5 / 120 |

Υποσημειώσεις
-------------

1. ↑  αραβικά: ‎حداش–جبهة‎‎,  
εβραϊκά: חד״ש‎־תע״ל‎‎

Παραπομπές
----------

1. 1 2 3 4 5 6 7  Tahhan, Zena Al. «'Lack of hope': How will Palestinians vote in Israeli elections?». *www.aljazeera.com* (στα Αγγλικά). Ανακτήθηκε στις 16 Απριλίου 2023.
2. ↑  שעלאן, חסן (January 8, 2019). «ח"כ אחמד טיבי: "פורש מהרשימה המשותפת"» (στα he). *Ynet*.. Ανακτήθηκε στις September 21, 2022.
3. ↑  «חד"ש ותע"ל סיכמו על איחוד רשימות בראשות משותפת של עודה וטיבי» (στα he). *הארץ*.. Ανακτήθηκε στις September 21, 2022.
4. ↑  «בניגוד להמלצת היועמ"ש: נפסלה מועמדות עופר כסיף ורשימת בל"ד - וואלה! בחירות 2022». *וואלה!* (στα Εβραϊκά). 6 Μαρτίου 2019. Ανακτήθηκε στις 21 Σεπτεμβρίου 2022.
5. ↑  Keller-Lynn, Carrie. «Balad splits from Joint List, throwing Arab electorate into disarray». *www.timesofisrael.com* (στα Αγγλικά). Ανακτήθηκε στις 21 Σεπτεμβρίου 2022.
6. ↑  «Арабские партии БАЛАД и ХАДАШ пойдут на выборы единым списком. Партия ТААЛ в гневе Источник». September 10, 2022.. Ανακτήθηκε στις September 21, 2022.
Η **Ελπίδα Ρωμάντζη** (Θεσσαλονίκη 17 Ιουλίου 1981) είναι Ελληνίδα τοξοβόλος. Στους Θερινούς Ολυμπιακούς Αγώνες 2004 κατέλαβε την 34η θέση στο ατομικό των γυναικών με σκορ 624. Στον πρώτο γύρο, αντιμετώπισε την Bérengère Schuh από τη Γαλλία. Η Ρωμάντζη νίκησε την Schuh, με 151-143 και προκρίθηκε στον γύρο των 32 όπου αντιμετώπισε τη Lee Sung Jin από την Κορέα αλλά ηττήθηκε με 166-146. Η Ρωμάντζη κατέλαβε την 31η θέση στην ατομική τοξοβολία των γυναικών. Ήταν επίσης μέλος της εθνικής ομάδας με την οποία κατέλαβε την πέμπτη θέση στη διοργάνωση της τοξοβολίας γυναικών.

Στους Θερινούς Ολυμπιακούς Αγώνες 2008 στο Πεκίνο, η Ρωμάντζη έλαβε 614 πόντους και το 49ο εισιτήριο για τον τελικό, όπου αντιμετώπισε την Zekiye Keskin Satir από την Τουρκία στον πρώτο γύρο και τη νίκησε με 105-103. Στον δεύτερο γύρο αντιμετώπισε την Kristine Esebua σε έναν δύσκολο αγώνα καθώς και οι δυο σκόραραν 102 πόντους στον κανονικό αγώνα και 10-9 στον αποφασιστικό επιπλέον γύρο. Η Ρωμάντζη αποκλείστηκε στον τρίτο γύρο από την Park Sung-hyun με τελικό σκορ 115-103, με το 115 να είναι νέο ολυμπιακό ρεκόρ.

Παραπομπές
----------

* Evans, Hilary; Gjerde, Arild; Heijmans, Jeroen; Mallon, Bill; et al. Elpida Romantzi Bio, Stats and Results sports-reference.com
* Athlete biography : Elpida Romantzi beijing2008.cn
Η **Κτηματική Εταιρεία του Δημοσίου, Ανώνυμη Εταιρία** (ΚΕΔ Α.Ε.), που ιδρύθηκε με τον νόμο 973/1979, ήταν ένα Νομικό Πρόσωπο Ιδιωτικού Δικαίου (ΝΠΙΔ) με μορφή Ανώνυμης Εταιρίας, που εποπτευόταν από τον Υπουργό Οικονομικών, και είχε μία μετοχή που ανήκε εξολοκλήρου στο Ελληνικό Δημόσιο.

Στόχος της ΚΕΔ ήταν η διαχείριση της ιδιωτικής ακίνητης περιουσίας του Ελληνικού Δημοσίου. Συγκεκριμένα, διαχειριζόταν ακίνητα του Υπουργείου Οικονομικών, κτίρια για τη στέγαση οργανισμών και υπηρεσιών, ενώ προχωρούσε και στην υλοποίηση έργων μέσω Συμπράξεων Δημόσιου & Ιδιωτικού Τομέα (ΣΔΙΤ), σε συμβάσεις πώλησης και αναμίσθωσης (sale & leaseback), κλπ. Το 2008 αναμείχθηκε στο σκάνδαλο της Μονής Βατοπεδίου. 

Με Κοινή Υπουργική Απόφαση που δημοσιεύτηκε στο ΦΕΚ 2779/Τεύχος Β, το 2011 η Κ.Ε.Δ. και η Ελληνικά Τουριστικά Ακίνητα (ΕΤΑ Α.Ε.) συγχωνεύθηκαν με απορρόφηση της πρώτης από την δεύτερη και σχημάτισαν την Εταιρεία Ακινήτων Δημοσίου (ΕΤΑΔ Α.Ε.).

Τις δραστηριότητές της για υλοποίηση ΣΔΙΤ ανέλαβε μια άλλη εταιρεία του Δημοσίου, ο Οργανισμός Σχολικών Κτιρίων ΑΕ (ΟΣΚ), ο οποίος μετέπειτα -μαζί με άλλους κατασκευαστικούς φορείς του Δημοσίου- μετεξελίχθηκε στην εταιρεία Κτιριακές Υποδομές ΑΕ (ΚτΥπ).

Παραπομπές
----------

1. ↑  «Ιστορικό». Εταιρεία Ακινήτων Δημοσίου. Αρχειοθετήθηκε από το πρωτότυπο στις 1 Απριλίου 2015. Ανακτήθηκε στις 17 Δεκεμβρίου 2014.
2. ↑  «ΟΣΚ: Απορροφά δύο κατασκευαστικές εταιρείες του Δημοσίου». capital.gr. 24 Νοεμβρίου 2011.

Εξωτερικοί σύνδεσμοι
--------------------

* Ιστοσελίδα ΕΤΑ Α.Ε Αρχειοθετήθηκε 2014-12-26 στο Wayback Machine..
* Ιστοσελίδα ΚτΥπ Α.Ε.
* Αρχειοθετημένη ιστοσελίδα ΟΣΚ Α.Ε. Αρχειοθετήθηκε 2019-12-07 στο Wayback Machine.
Το **Κοιμητήριο του Βιλάνουφ** (πολωνικά: Cmentarz w Wilanowie) είναι ρωμαιοκαθολικό κοιμητήριο στην περιοχή Βιλάνουφ της Βαρσοβίας, στην Πολωνία. Βρίσκεται στη διασταύρωση των οδών Βιερτνίτσα (Wiertnicza) και Βιλανόφσκα (Wilanowska).

Ιστορία
-------

Το κοιμητήριο ιδρύθηκε με πρωτοβουλία των Στανίσουαφ Κόστκα Ποτότσκι, Αλεξάντερ Στανίσουαφ Ποτότσκι και Αλεξάντρα Ποτότσκα του Λουμπομίρσκι το 1816. Αρχικά, ήταν στο σχέδιο ενός κύκλου με ένα νεογοτθικό παρεκκλήσι-μαυσωλείο στη μέση, το οποίο ανεγέρθηκε μεταξύ 1823-1826 σύμφωνα με το σχέδιο του Κρίστιαν Πιοτρ Άιγκνερ. Υπάρχουν τάφοι του Στανίσουαφ Κόστκα Ποτότσκι και του Ιγκνάτσι Ποτότσκι.

Το κοιμητήριο επεκτάθηκε επανειλημμένα. Επεκτάθηκε για πρώτη φορά γύρω στο 1860, όταν προστέθηκαν βραχίονες στο κυκλικό κοιμητήριο, δίνοντάς του τη μορφή ελληνικού σταυρού. Και πάλι, ο χώρος του κοιμητηρίου διευρύνθηκε μεταξύ 1877-1888. Για τελευταία φορά επεκτάθηκε στα τέλη του 20ου αιώνα προς αρχές του 21ου αιώνα.

Γύρω στο 1860, το νεκροταφείο περιφράχθηκε με κεραμικά σχήματα σύμφωνα με το σχέδιο του Ενρίκο Μαρκόνι.

Το 1947, ο Γκέραρντ Αντόνι Τσιόουεκ ανέπτυξε ένα σχέδιο για τη ρύθμιση και τη διεύρυνση του κοιμητηρίου, το οποίο αναπτύχθηκε χαοτικά κατά τη διάρκεια του πολέμου. Το έργο δεν υλοποιήθηκε και το κοιμητήριο, το οποίο με το πέρασμα του χρόνου αυξήθηκε σε ταφές, παρέμεινε στάσιμο.

Οι αντάρτες του 1863 θάφτηκαν στο κοιμητήριο, όπως και οι στρατιώτες που πέθαναν το Σεπτέμβριο του 1939 και οι αντάρτες της Βαρσοβίας από το 1944. Μεταξύ των ομαδικών τάφων από την περίοδο του Β΄ Παγκοσμίου Πολέμου είναι: 10 τάφοι που καλύπτουν τα σώματα 73 στρατιωτών του 360 Συντάγματος Πεζικού, 32 τάφοι που καλύπτουν 171 αντάρτες των συνταγμάτων Μπάστα της Βαρσοβίας (τάγμα Oaza) και Βαλιγκούρα (διμοιρία Γκρόχουφ και Γελέρον) και τάφοι πολλών εκτελέσεων πολιτών που πραγματοποιήθηκαν από Γερμανούς στο Βιλάνουφ.

Παραπομπές
----------

1. ↑  «Nie żyje legenda Warszawy. Czarnego Romana kojarzy prawie każdy mieszkaniec stolicy» (στα pl). *naTemat.pl*.. Ανακτήθηκε στις 2018-01-05.
2. ↑  «Wyborcza.pl». *warszawa.wyborcza.pl*. Ανακτήθηκε στις 5 Ιανουαρίου 2018.
3. ↑  Fijałkowski, Wojciech (1985). *Wilan鈕w: Past and Present* (στα Αγγλικά). Interpress. ISBN 9788322320457.
4. ↑  (Poland), Rada Ochrony Pomników Walki i Męczeństwa (1968). *Scenes of fighting and martyrdom: guide: war years in Poland, 1939–1945* (στα Αγγλικά). Sport i Turystyka Publications.
το ευρηκα ειναι ενα προιον καθαρισμου που υπαρχει στα supermarket.

Ιστορία του γεγονότος
---------------------

Μία μέρα, ο βασιλιάς Ιέρων Β΄ των Συρακουσών παρήγγειλε στον μεγαλύτερο καλλιτέχνη της πόλης να του φτιάξει ενα spray καθαρισμου για να πλένει τα ρούχα του από καθαρό χρυσάφι. Όταν ο βασιλιάς πήρε την κορόνα, άρχισαν να διαδίδονται φήμες πως ο καλλιτέχνης τον είχε κοροϊδέψει, παίρνοντας ένα μέρος από το χρυσάφι για τον εαύτο του και αντικαθιστώντας το με άλλο μέταλλο. Ωστόσο, η τελειωμένη κορόνα είχε το ίδιο βάρος με το χρυσάφι του βασιλιά. Ο βασιλιάς κάλεσε τότε τον Αρχιμήδη να εξετάσει το ζήτημα. Στα πειράματά του, ο Αρχιμήδης βρήκε το νόμο του ειδικού βάρους. Ανακάλυψε πως όταν ένα στερεό σώμα μπει μέσα σε υγρό, χάνει τόσο βάρος όσο είναι το βάρος του όγκου του υγρού που εκτοπίζει.

Ο Αρχιμήδης επινόησε ένα σύστημα που χρησιμοποιεί το ειδικό βάρος των στερεών σωμάτων. Ζύγιζε πρώτα το στερεό στον αέρα και έπειτα το ζύγιζε μέσα στο νερό. Και αφού το στερεό ζύγιζε λιγότερο μέσα στο νερό, αφαιρούσε το βάρος που είχε μέσα στο νερό από το βάρος που είχε στον αέρα. Τέλος, διαιρούσε το βάρος του στερεού σώματος στον αέρα με την απώλεια βάρους που είχε το σώμα μέσα στο νερό. Έμαθε έτσι, πως ένας δοσμένος όγκος από χρυσάφι ζυγίζει 19,32 φορές τον ίσο όγκο νερού.

Όμως, καθώς δεν μπόρεσε να προχωρήσει περισσότερο στο πρόβλημα της βασιλικής κορόνας, ο Αρχιμήδης σηκώθηκε να πάει στα λουτρά για να ξεκουραστεί. Εκεί βρήκε τη λύση. Μέσα στον ενθουσιασμό του βγήκε από το λουτρό γυμνός στο δρόμο φωνάζοντας: "Εύρηκα! Εύρηκα!".

Ο Αρχιμήδης γύρισε στο σπίτι του, ζύγισε την κορόνα στον αέρα και ύστερα τη ζύγισε μέσα στο νερό. Με τη μέθοδο αυτή βρήκε το ειδικό βάρος της κορόνας. Το ειδικό βάρος της δεν ήτανε 19,3. Δεν μπορούσε, λοιπόν, η κορόνα να ηταν από καθαρό χρυσάφι. Ο Αρχιμήδης απέδειξε πως ο καλλιτέχνης ήταν απατεώνας.

Σ' αυτό το ιστορικό περιστατικό αποδίδεται σήμερα όλη η ουσία της ανακριτικής. Και μάλιστα θεωρείται η πρώτη αναμφισβήτητα προσπάθεια που έγινε για τον σκοπό της αποκάλυψης εγκλήματος με προσφυγή σε επιστημονικές γνώσεις και εν προκειμένω του Αρχιμήδη, που ενήργησε ως πραγματογνώμων.

Μαθηματικά
----------

Το 1796 ο Καρλ Φρίντριχ Γκάους σημειώνει στο ημερολόγιό του ότι κάθε θετικός ακέραιος αποτελεί άθροισμα τριών τριγωνικών αριθμών: ΕΥΡΗΚΑ! num = Δ + Δ + Δ   
Το θεώρημα αυτό σήμερα είναι γνωστό ως θεώρημα ΕΥΡΗΚΑ του Γκάους.

Παραπομπές
----------

1. ↑  «IGCSE Physics Notes: Using Archimedes Principle to Find the Density of an Object». A Star Maths & Physics Tutors. Ανακτήθηκε στις 6 Ιουνίου 2012.
2. ↑  Tom Clegg (8 Απριλίου 2001). «Eureka!». Ανακτήθηκε στις 6 Ιουνίου 2012.
3. ↑  «Ο Αρχιμήδης». *users.sch.gr*. Ανακτήθηκε στις 2 Σεπτεμβρίου 2023.
4. ↑  Ono, Ken; Robins, Sinai; Wahl, Patrick T. (1995). «On the representation of integers as sums of triangular numbers». *Aequationes Mathematicae* **50** (1–2): 73–94. doi:10.1007/BF01831114.

Βιβλιογραφία
------------

* Φιλίστωρ σύγγραμμα φιλολογικόν και παιδαγωγικόν
Η **Ιερά Μονή Παναγίας Βοηθείας (ή Ιερός Παρθενώνας Παναγίας Βοηθείας)** είναι ένα γυναικείο Μοναστήρι της Χίου.

Ιδρύθηκε το 1930, από τον Άγιο Άνθιμο Χίου, για να στεγάσει Μικρασιάτισσες μοναχές που είχαν διωχθεί από τις Μονές της Μικράς Ασίας μετά τη Μικρασιατική Καταστροφή.

Το Μοναστήρι είναι άβατο στους άνδρες εκτός από την ημέρα εορτασμού του Αγίου Ανθίμου (15 Φεβρουαρίου - ημερομηνία κοίμησης του Αγίου) και στις 8 ημέρες μετά το Πάσχα (Δευτέρα μετά την Κυριακή του Θωμά).

Θέση
----

Το Μοναστήρι βρίσκεται χτισμένο 3 χιλιόμετρα από την πόλη της Χίου, στο λόφο της περιοχής του Φραγκομαχαλά.

Ιστορικά Στοιχεία
-----------------

Ο Όσιος Άνθιμος ήταν εφημέριος στο Λωβοκομείο Χίου. Το 1928 ξεκινάει η ανοικοδόμηση της Μονής και το 1930 ολοκληρώνεται η ίδρυση της Μονής. Στην Μονή στεγάστηκαν πρόσφυγες Καλόγριες της Μικρασιατικής Καταστροφής, ενθρονίζοντας στην Μονή την εικόνα της Παναγίας της Βοηθείας, που αποτελούσε οικογενειακό κειμήλιο. Με την ίδρυση της Μονής ο Όσιος Άνθιμος εγκαταβιώνει εκεί μαζί με τις πρώτες καλόγριες.

Εκδόσεις
--------

Οι εκδόσεις της Ιεράς Μονής Παναγίας Βοήθειας στη Χίο συμπεριλαμβάνουν τις εξής:

* Ο Γέροντας Αρχιμανδρίτης Άνθιμος Κ. Βαγιάνος (1869-1960)
* Διδαχές Πνευματικές. Άρτος Ζωής (διδαχές του Αγίου από τους Λόγους του προς τις Μοναχές της Μονής)
* Ακολουθία του Αγίου Ανθίμου του Χίου του Θαυματουργού
* Κανόνας Παρακλητικός και Οίκοι του Αγίου Ανθίμου της Χίου του Θαυματουργού (και σε CD)
* Κανόνας Παρακλητικός και Οίκοι της Παναγίας Βοήθειας (και σε CD)

Παραπομπές
----------

1. ↑  Ιερές Μονές Βορείου Αιγαίου, ΓΕΛ Μύρινας

Εξωτερικοί σύνδεσμοι
--------------------

* Ιστοσελίδα Ιεράς Μονής Παναγίας Βοηθείας Χίου
Αντιαρματικό σύστημα TOWΑντιαρματικό σύστημα TOW
Το **TOW** είναι ένα βαρύ αντιαρματικό οπλικό σύστημα μεταφερόμενο είτε από μία ομάδα στρατιωτών, είτε εγκαθιστάται σε όχημα ή ελικόπτερο. Το αντιαρματικό σύστημα **ΤΟW** (Τube-launched, Optically tracked, Wire-guided missile) (=από σωλήνα εκτοξευόμενο οπτικά εγκλωβισμένο και καθοδηγούμενο με σύρμα αντιαρματικό βλήμα) απαρτίζεται από έναν εκτοξευτή και μία από τις πέντε συνολικά εκδόσεις του βλήματος **ΤOW**.

Τα σχέδια του συστήματος ξεκίνησαν το 1962, ενώ δοκιμάστηκε πρώτη φορά το 1968 και το όπλο τελικά εντάχθηκε επίσημα στο οπλοστάσιο του αμερικάνικου στρατού το 1970. O στόχος της σχεδίασης του ήταν να αντικαταστήσει το ευρέως χρησιμοποιούμενο μέχρι τότε ΠΑΟ (=Πυροβόλα Άνευ Οπισθοδρομήσεως)των 106mm M40.Για τη καθοδήγηση του βλήματος χρησιμοποιείται σύστημα **SΑCLOS** (semi-actiνe cοmmand tο line οf sight) (=ημιενεργή εντολή σε οπτική επαφή). Μετά την εκτόξευση ο χειριστής πρέπει να διατηρεί το σταυρόνημα επί του στόχου, ενώ οι εντολές μεταφέρονται στο βλήμα μέσω σύρματος.

Ένας σημαντικός παράγοντας που συνέβαλε στην τεράστια εμπορική του επιτυχία είναι ότι η εκπαίδευση του χειριστή (σε αντίθεση με προηγούμενους τύπους που είχαν αναπτυχθεί μέχρι τότε) είναι πολύ πιο απλή και με τη χρήση εξομοιωτή βολής δίνεται η δυνατότητα για εκπαιδευτικές δοκιμαστικές βολές κάτω από ρεαλιστικές συνθήκες. Άλλο ένα σημαντικό θετικό στοιχείο του **TOW** είναι ότι ο πύραυλος μπορεί να εκτοξευθεί είτε από το έδαφος είτε από το όχημα είτε από ελικόπτερο, κάτι που απλοποιεί φυσικά την τεχνική υποστήριξή του.

Το σύστημα αποτελείται από έξι κύριες μονάδες: τρίποδας, γέφυρα (μονάδα περιστροφής ανύψωσης), σωλήνας εκτόξευσης, σκοπευτικό, μονάδα καθοδήγησης και συστοιχία μπαταριών (τοποθετείται στη μονάδα καθοδήγησης). Το οπτικό σκοπευτικό χρησιμοποιείται για τον εντοπισμό του στόχου και την ανίχνευση του υπέρυθρου σήματος που εκπέμπει στο πίσω μέρος ο πύραυλος κατά την πτήση. H βασική έκδοση του πυραύλου TOW (Basic TOW) χαρακτηρίζεται ως BGM 71A. Αποτελείται από το μηχανισμό εκτόξευσης, τον κινητήρα της κυρίως πτήσης, τέσσερις επιφάνειες ελέγχου στο πίσω μέρος, την υπέρυθρη πηγή (IR), δύο διανομείς σύρματος, τρεις μπαταρίες, γυροσκόπιο, μηχανισμό ασφαλείας και πυροδότησης και προσχηματισμένη πολεμική κεφαλή κοίλου γεμίσματος (HEAT).

Παραπομπές
----------

1. ↑  «Πύραυλοι TOW: Η αντιαρματική γροθιά του ΕΣ (βίντεο)». *Defencenet*. 11 Σεπτεμβρίου 2020. Ανακτήθηκε στις 11 Νοεμβρίου 2021.
2. ↑  «Πύραυλοι TOW: Η αντιαρματική γροθιά του ΕΣ (βίντεο)». *Defencenet*. 11 Σεπτεμβρίου 2020. Ανακτήθηκε στις 11 Νοεμβρίου 2021.
3. ↑  «Κατευθυνόμενα αντιαρματικά όπλα (TOW, KORNET)». *www.ellinikos-stratos.com*. Ανακτήθηκε στις 11 Νοεμβρίου 2021.
4. ↑  «Κατευθυνόμενα αντιαρματικά όπλα (TOW, KORNET)». *www.ellinikos-stratos.com*. Ανακτήθηκε στις 11 Νοεμβρίου 2021.
Συντεταγμένες: 37°43′37″N 26°37′16″E﻿ / ﻿37.7270°N 26.6210°E﻿ / 37.7270; 26.6210

Στις 3 Αυγούστου 1989, η **Πτήση 545 της Ολυμπιακής Αεροπλοΐας** με αεροσκάφος τύπου *Shorts 330-200* και ονομασία *Isle of Milos* (Νήσος Μήλος), συνετρίβη στο νεφοσκεπές Όρος Κέρκης της Σάμου, επειδή οι χειριστές του εφάρμοσαν Κανόνες Πτήσης Εξ Όψεως *(Visual Flight Rules (VFR))*, σε συνθήκες Κανόνων Πτήσης δι' Οργάνων *(Instrumental Flight Rules (IFR))*. Για την ακρίβεια, το αεροσκάφος, όπως εξακριβώθηκε επίσημα, ενώ ήταν στην τελική φάση καθόδου προς το αεροδρόμιο της Σάμου, προσέκρουσε στην πλαγιά του βουνού επειδή έπεσε σε πυκνή ομίχλη μηδενικής ορατότητας που είχε καλύψει ολόκληρο το βουνό και οι πιλότοι προσπάθησαν να το κατεβάσουν προς το αεροδρόμιο χωρίς να συμβουλευτούν τα σχετικά όργανα υψομέτρου, με αποτέλεσμα να μην αντιληφθούν την πλαγιά πριν την πρόσκρουση.

Το αεροσκάφος συνετρίβη κατά τη διάρκεια προγραμματισμένης πτήσης με αναχώρηση από το Αεροδρόμιο «Μακεδονία» της Θεσσαλονίκης, με ενδιάμεσο σταθμό τη νήσο Σάμο και τελικό προορισμό τη νήσο Κω. Σημειωτέον ότι ο περιβάλλων χώρος του αεροδρομίου της Σάμου δίνει ελάχιστο χώρο για λάθος ή σφάλμα από τους πιλότους, μιας και βρίσκεται δίπλα σε βουνά, ενώ στο τέλος του διαδρόμου βρίσκεται η θάλασσα. Συνήθως πνέουν ισχυρά μελτέμια από τον βορρά κατά τη διάρκεια του καλοκαιριού, τα οποία συχνά δυσκολεύουν το έργο της προσγείωσης.

Και οι 34 επιβαίνοντες (31 επιβάτες και 3 μέλη πληρώματος) έχασαν την ζωή τους ακαριαία. Το δυστύχημα αυτό είναι το χειρότερο που αφορά αεροσκάφος τύπου *Shorts 330*, ο δε Κυβερνήτης της μοιραίας πτήσης ονομαζόταν Παναγιώτης Μουτζουρέας (42 ετών) με σπουδές στις Ηνωμένες Πολιτείες Αμερικής (ΗΠΑ), ενώ συγκυβερνήτης του ήταν ο Γεώργιος Ηλιάδης.

Σημειώσεις
----------

1. ↑   Μέλος του πληρώματος Θαλάμου Επιβατών ήταν η Ιπτάμενη Συνοδός (Ι/Σ) Βασιλική Δόλγηρα.

Παραπομπές σημειώσεων
1. ↑   (πρώην Κυβερνήτης) Χρήστος Φακίνος (2016). [www.sae.org.gr «Η γυναίκα στην αεροπορία»]. *Τα δικά μας φτερά (Περιοδικό του Σ.Σ. Αεροπορικών Επιχειρήσεων (Σ.Σ. Ε.Α.Π.Α.Ε.)* **Τεύχος 159** ((Ιανουάριος - Φεβρουάριος 2016)): 20. doi:23 Ιουνίου 2016. www.sae.org.gr.

Παραπομπές
----------

1. 1 2  ASN Aircraft Accident Shorts 330-200 SX-BGE
2. 1 2  No survivors found in Greece air crash
3. ↑  "ΕΘΝΟΣ", Αρ. Φύλλου 2380, Σάββατο 5 Αυγούστου 1989, "Φρίκη, Μυστήριο η πτώση". Ανακτήθηκε στις 6 Δεκεμβρίου 2018.[*νεκρός σύνδεσμος*]
4. ↑  Ανακτήθηκε στις 6 Δεκεμβρίου 2018.

Εξωτερικοί σύνδεσμοι
--------------------

* (Αγγλικά) Olympic Aviation Flight 545 at Airdisaster.com Αρχειοθετήθηκε 2013-05-24 στο Wayback Machine.
Στις αρχές Οκτωβρίου του 2010 μια μεγάλης έκτασης περιοχή στην επαρχία Veszprém, στη δυτική Ουγγαρία, καλύφθηκε από κόκκινη τοξική λάσπη, κατάλοιπο της παραγωγής αλουμινίου, ύστερα από την κατάρρευση τμήματος του τοιχώματος ανοιχτής δεξαμενής φύλαξης της λάσπης. Δέκα κάτοικοι της περιοχής έχασαν τη ζωή τους, περισσότεροι από εκατό τραυματίστηκαν (πολλοί έπαθαν χημικά εγκαύματα από την τοξική λάσπη) ενώ η περιβαλλοντική καταστροφή στην περιοχή ήταν τεράστια.

Εξέλιξη των γεγονότων
---------------------

Γύρω στις 12:25 η ώρα έσπασε το φράγμα της αποθηκευτικής λεκάνης της εταιρείας αλουμινίου MAL AG (Magyar Alumínium). Η λεκάνη περιείχε απόβλητα της παραγωγής. Με την διάρρηξη της λεκάνης ξεχύθηκαν 600.000 με 1,1 εκατομμύριο κυβικά μέτρα λάσπης. Τα απόβλητα έφθασαν μέχρι το ποταμάκι Τόρνα, πλημμυρίζοντας την κοίτη του και την γύρω περιοχή των κοινοτήτων Κολοντάρ (Kolontár), Ντεβενσέρ (Devecser), Σομλοβασαρελύ (Somlóvásárhely), Τυσκεβάρ (Tüskevár), Απακοτόρνα (Apácatorna) και Κισμπερσενύ (Kisberzseny).

Δέκα κάτοικοι πέθαναν, 150 τραυματίστηκαν και τετρακόσιοι διασώθηκαν. Σε τρεις επαρχίες κηρύχτηκε κατάσταση έκτακτης ανάγκης. Συνολικά πλημμύρισαν 40 πολυκατοικίες και δύο δημόσια κτήρια στο Κολοντάρ, 224 σπίτια στο Ντεβενσέρ και 14 σπίτια στο Σομλοβασαρελύ, ενώ μια έκταση 40 τετραγωνικών χιλιομέτρων καλύφθηκε από τα δηλητηριώδη απόβλητα, καταστρέφοντας τον ζωικό και φυτικό κόσμο. 

Στις 9 Οκτωβρίου εκκενώθηκε το χωριό Κολοντάρ, επειδή το βόρειο μέρος του φράγματος ήταν έτοιμο να καταρρεύσει εντελώς. Στις 10 Οκτωβρίου το υπουργείο περιβάλλοντος της Ουγγαρίας ανακοίνωσε ότι το φράγμα θα κατέρρεε.

Φωτογραφίες
-----------

* Η δεξαμενή το 2007Η δεξαμενή το 2007
* Τμήμα της πόλης Devecser μετά τη διαρροήΤμήμα της πόλης Devecser μετά τη διαρροή
* Φωτογραφία από δορυφόρο που δείχνει την έκταση της διαρροήςΦωτογραφία από δορυφόρο που δείχνει την έκταση της διαρροής
* Εργασίες καθαρισμού και ανακατασκευήςΕργασίες καθαρισμού και ανακατασκευής

Παραπομπές
----------

1. ↑  Deutsche Welle (9 Οκτωβρίου 2010). «Kolontár nach Giftschlammlawine evakuiert». Ανακτήθηκε στις 26 Ιουνίου 2011.
2. ↑  Deutsche Welle (6 Οκτωβρίου 2010). «Notstand verhängt: Vier Tote durch Giftschlamm in Ungarn». Ανακτήθηκε στις 26 Ιουνίου 2011.
3. ↑  Auch Nachbardorf bedroht
4. ↑  Giftschlamm: Dammbruch unausweichlich
5. ↑  AP Top Newsat 1:26 p.m. EDT, The Associated Press[*νεκρός σύνδεσμος*]
Η **Οκρούγκ Κοσσυφοπεδίου** ή **Κοσόβου** (*σερβικά: Косовски округ*) είναι σημερινή διοικητική διαίρεση της Δημοκρατίας της Σερβίας που δεν αναγνωρίζεται από την αυτόνομη Δημοκρατία του Κοσσυφοπεδίου. Έχει πληθυσμό 672.292 κατοίκους και έκταση 3.095 τετραγωνικά χλμ. έδρα της είναι η Πρίστινα. Η διοικητική περιοχή περιλαμβάνει 10 δήμους και 393 οικισμούς.

Δήμοι
-----

Η σημερινή διοικητική περιοχή περιλαμβάνει τους δήμους:

* Ποντούγεβο
* Όμπιλιτς
* Πρίστινα
* Κόσοβο Πόλιε
* Γκλόγκοκ
* Στίμλιε
* Στέρπτσε
* Φεριζάι
* Κατσανίκ
* Λίπλιαν

Ιστορία
-------

Η Οκρούγκ Κοσσυφοπεδίου στον χάρτη της Γιουγκοσλαβίας
Αρχικά δημιουργήθηκε το 1912 ως Διοικητική διαίρεση του Βασιλείου της Σερβίας, έπειτα η διαίρεση παρέμεινε στα πλαίσια του Βασιλείου Σέρβων, Κροατών και Σλοβένων και του Βασίλειου της Γιουγκοσλαβίας έως το 1929, οπότε έγινε τμήμα της Μπανόβινας του Βαρδάρη. Το 1920 οι κάτοικοι της περιοχής δήλωναν στην πλειοψηφία τους Αλβανοί. Στα πλαίσια της σύγχρονης Σερβίας δημιουργήθηκε εκ νέου η διοικητική διαίρεση το 1990 και το 1999 τα Ηνωμένα έθνη προχώρησαν σε νέα διοικητική διαίρεση, την οποία δεν αναγνωρίζει η Σερβία.

Παραπομπές
----------

1. 1 2  *[PDF] Читать статью - Православный Свято-Тихоновский...*

* *All official material made by Serbia public. Information was taken from the Government of Serbia's official website.*

Εξωτερικοί σύνδεσμοι
--------------------

* Πολυμέσα σχετικά με το θέμα  Kosovo District στο Wikimedia Commons
Η **Σημαία της Χώρας των Βάσκων** (βασκικά: *ikurriña*, νεολογισμός αντίστοιχος με το καταλανικό *senyera*) είναι η επίσημη σημαία της αυτοδιοικούμενης περιφέρειας της Χώρας των Βάσκων στην Ισπανία και, κατ' επέκταση, των ιστορικών επτά επαρχιών της ευρύτερης Χώρας των Βάσκων στην βόρεια Ισπανία (κατεξοχήν Χώρα των Βάσκων και Ναβάρα) και νοτιοδυτική Γαλλία. Είναι δημιούργημα του ιδρυτή του Βασκικού Εθνικιστικού Κόμματος Σαμπίνο Αράνα και του αδερφού του Λουίς που τη χρησιμοποίησαν από τα τέλη του 19ου αιώνα ως σύμβολο του βασκικού εθνικισμού και μέχρι σήμερα συνεχίζει να αποτελεί επίσημο σύμβολο και του κόμματος.

Αποτελείται από έναν λευκό σταυρό τοποθετημένο πάνω σε έναν πράσινο σταυρό του Αγίου Ανδρέα με κόκκινο φόντο. Σύμφωνα με τον ίδιο τον Αράνα, το πρώτο στοιχείο συμβολίζει την διαχρονική σχέση των Βάσκων με τον ρωμαιοκαθολικισμό, ο πράσινος σταυρός το Δέντρο της Γκερνίκα (που συνδέεται με τους παραδοσιακούς βασκικούς νόμους) και το κόκκινο φόντο την Βισκαΐα.

Η ίδια σημαία εντοπίζεται στην ανεπίσημη τοπική σημαία του Σαιν-Πιερ και Μικελόν (νήσος που αποικήθηκε από Βάσκους κατά τον 16ο αιώνα) και στην κομητεία Τζόνσον στο Γουαϊόμινγκ των ΗΠΑ.

Παραπομπές
----------

1. ↑  «Ley Orgánica 3/1979, de 18 de diciembre, de Estatuto de Autonomía para el País Vasco: Artículo 5.1».
2. ↑  Sabino Arana: «La bandera fenicia» Αρχειοθετήθηκε 2007-05-01 στο Wayback Machine.
3. ↑  aboutbc (2012-04-09). «La Ikurriña, la base de la bandera del Condado de Johnson (Wyoming – USA)- Ampliado» (στα es-ES). *About Basque Country*.. Ανακτήθηκε στις 2018-06-27.
Ο **Δημήτρης Καζάζης** (γεν. 24 Οκτωβρίου 1966, Θεσσαλονίκη) είναι Έλληνας πρώην διεθνής πετοσφαιριστής. 

Αγωνίστηκε στον Δημόκριτο, τον Ολυμπιακό, τον Κτησιφώντα, τη Φιλία Ηλιούπολης και τον Πανελλήνιο. Όταν ολοκλήρωσε την αθλητική του καριέρα ανέλαβε την τεχνική καθοδήγηση της ΑΕΚ από το 2004 έως το 2008. Το 2009 ανέλαβε την Εθνική Ελλάδος την περίοδο 2008-09 και κατέκτησε την 6η θέση στους Μεσογειακούς Αγώνες της Πεσκάρα. Το 2011 ανέλαβε την τεχνική ηγεσία του Παναθηναϊκού και το 2012 του Ολυμπιακού.

Ως επαγγελματίας πετοσφαιριστής, είχε πραγματοποιήσει συνολικά με τη φανέλα της Εθνικής Ελλάδας πετοσφαίρισης 61 συμμετοχές.

Είναι αδελφός του επίσης πρώην διεθνή πετοσφαιριστή και προπονητή Στέλιου Καζάζη.

Εξωτερικοί σύνδεσμοι
--------------------

* βιογραφικό
* Προφίλ στο volleyleague.gr




1. ↑  www.bvbinfo.com/player.asp?ID=3011.
Ο **Tρίγκβε Όλαφσον**, νορβηγ.: *Τryggve Olavsson*, παλαιοσκανδιναβικά: *Tryggvi Óláfsson*, (928 στο Ringerike - π. 963 στο Σότνες, Μπόχουσλεν, Βέστρα Γκέταλαντ, Σουηδία) ήταν ο βασιλιάς του Βίκεν της Nορβηγίας (Βίνγκουλμαρκ και Ρόνρικε).

Βιογραφία
---------

Ήταν γιος του Όλαφ Χάραλντσον, βασιλιά του Βέστφολντ και του Βίνγκουλμαρκ, και εγγονός του βασιλιά Χάραλντ Α΄ του Καλλίκομου. Σύμφωνα με το έπος (saga) *Heimskringla*, ο Tρίγκβε πραγματοποίησε αποστολές των Βίκινγκ στην Ιρλανδία και τη Σκωτία. Το 946 ο βασιλιάς Χάακον Α΄ ο Αγαθός της Νορβηγίας πήγε βόρεια και όρισε τον Tρίγκβε να υπερασπιστεί το Βίκεν ενάντια στους εχθρούς του στο νότο. Του έδωσε επίσης ό,τι μπορούσε, ώστε να ξανακατακτήσει γη, στην περιοχή που το προηγούμενο καλοκαίρι ο βασιλιάς Χάακον Α΄ είχε υποβληθεί σε καταβολή φόρων. Ιστορικά οι Δανοί βασιλείς είχαν κυριαρχία στην περιοχή.

Ο βασιλιάς Χάακον Α΄ τραυματίστηκε θανάσιμα στη μάχη του Φίτγιαρ σε μία εμπλοκή με τους γιους του Έιρικ Α΄. Μετά το τέλος του Χάακον Α΄, ο Χάραλντ Β΄ ο Φαιοχίτων, τρίτος γιος του Έιρικ Α΄ του Αιματοβαφούς, από κοινού με τα αδέλφια του, έγινε βασιλιάς της Νορβηγίας. Ο Τρίγκβε σκοτώθηκε στη συνέχεια από τον Χάραλντ Β΄ τον Φαιοχίτωνα ως μέρος της προσπάθειας του Χάραλντ Β΄ να εδραιώσει τη δική του κυριαρχία στη Νορβηγία. Σύμφωνα με πληροφορίες, ο Tρίγκβε παρασύρθηκε σε μία παγίδα.

Οικογένεια
----------

Νυμφεύτηκε τη Άστριντ Έρικσνταττερ και είχε τέκνο:

* Όλαφ Α΄ Τρίγκβασον 960-1014, βασιλιάς της Νορβηγίας.

Βιβιβλιογραφικές αναφορές
-------------------------

1. 1 2  Darryl Roger Lundy: (Αγγλικά) *The Peerage*.
2. ↑  *Tryggve Olavsson* (Store norske leksikon)
Ο **Ιωάννης Κουρκούας** (άκμασε 877/78 ή 886) από την Οικογένεια Κουρκούα ήταν ανώτερος Ρωμαίος στρατιωτικός διοικητής, που ηγήθηκε συνωμοσίας εναντίον τού Αυτοκράτορα Βασιλείου Α΄ του Μακεδόνα.

Σόλιδος του Βασιλείου Α΄ με τη σύζυγό του και τον γιο του. Επιγρ.: BASILIOS AVGUST' B' / CONSTANT' S EVDOCIA.

Βιογραφία
---------

Ο Ιωάννης Κουρκούας (ή Κροκόας στον Συμεών τον Λογοθέτη, τον μοναχό Γεώργο Αμαρτωλό και άλλους) είναι το πρώτο γνωστό μέλος της Οικογένειας.  Το οικογενειακό όνομα είναι Αρμενικό, ένας εξελληνισμός του ονόματος "Gurgen" και τα μέλη της οικογένειας προερχόταν από τη Δόκεια (σημερινό Tokat) του Θέματος των Αρμενιακών. 

Ο Ιωάννης Κουρκούας ήταν ο *δομέστικος* (διοικητής) της επίλεκτης μονάδας των *Ικανάτων* και συνωμότησε εναντίον του Αυτοκράτορα Βασιλείου Α΄ του Μακεδόνα (β. 867–886). Στη συνωμοσία συμμετείχαν τουλάχιστον 66 άτομα, από τη Σύγκλητο και την αριστοκρατία, συμπεριλαμβανομένου τού διοικητή της Εταιρείας (Αυτοκρατορικής σωματοφυλακής) και διακεκριμένων ευγενών.   Οι συνωμότες σκόπευαν να χτυπήσουν στη γιορτή του Ευαγγελισμού, αλλά η συνωμοσία προδόθηκε από τον παρακοιμώμενο του Κουρκούα. Ο Αυτοκράτορας διεξήγαγε δημόσια δίκη των συνωμοτών στον Ιππόδρομο της Κωνσταντινούπολης, καταδικάζοντάς τους σε ραβδισμούς και σε κουρές με τη βία: τα κομμένα μαλλιά τους κάηκαν. Τότε ο Αυτοκράτορας οδήγησε την πομπή για την εορτή του Ευαγγελισμού, αναγκάζοντας τους συνωμότες να βαδίζουν πίσω του γυμνοί. Στη συνέχεια εξορίστηκαν και κατασχέθηκαν τα υπάρχοντά τους. 

Οι πηγές διαφέρουν ως προς την ακριβή χρονολόγηση της υπόθεσης, με τους Συνεχιστές του Θεοφάνη και τον Ιωάννη Σκυλίτση (που ακολουθεί τους Συνεχιστές) να την τοποθετούν γύρω στο 877/78, αλλά οι σύγχρονοι μελετητές την τοποθετούν το 886. Ο Σκυλίτσης μάλιστα δίνει στον αρχηγό της συνωμοσίας το όνομα Ρωμανός αντί Ιωάννης, αλλά τα άλλα χρονικά είναι ξεκάθαρα στην απόδοση αυτών των γεγονότων στον Ιωάννη. Η αναφορά του Σκυλίτζη μπορεί να είναι σύγχυση με το όνομα τού γιού του Ιωάννη, τού Ρωμανού.  

Ο Ιωάννης ήταν ο πάππος του ομώνυμου διακεκριμένου στρατηγού Ιωάννη Κουρκούα (10ος αι.).

Βιβλιογραφικές αναφορές
-----------------------

1. ↑  Ανακτήθηκε στις 25  Μαρτίου 2024.
2. ↑  Ανακτήθηκε στις 25  Μαρτίου 2024.
3. 1 2 3 4  PmbZ.
4. ↑  Andriollo 2012, σελ. 58.
5. 1 2  Andriollo 2012, σελ. 59.
6. ↑  ODB.
7. ↑  Andriollo 2012.

Πηγές
-----

* Andriollo, Lisa (2012), "Les Kourkouas (IXe-XIe siècle)", in Cheynet, Jean-Claude; Sode, Claudia (eds.), Studies in Byzantine Sigillography (in French), 11, Berlin: De Gruyter, pp. 57–88, ISBN 978-3-11-026668-9
* Kazhdan, Alexander, ed. (1991). The Oxford Dictionary of Byzantium. Oxford and New York: Oxford University Press. ISBN 0-19-504652-8.
* Lilie, Ralph-Johannes; Ludwig, Claudia; Pratsch, Thomas; Zielke, Beate (2013). Prosopographie der mittelbyzantinischen Zeit Online. Berlin-Brandenburgische Akademie der Wissenschaften. Nach Vorarbeiten F. Winkelmanns erstellt (in German). Berlin and Boston: De Gruyter.
Τα **Αγγλικά των Νήσων Κέιμαν** είναι μια αγγλική ποικιλία που ομιλείται στα Νησιά Κέιμαν. Ενώ δεν έχουν γραφτεί πολλά για την γλώσσα, σύμφωνα με ένα κείμενο, "φαίνεται να έχει δανειστεί κρεολικά χαρακτηριστικά παρόμοια με την Τζαμάικα και την Κεντρική Αμερική, χωρίς να έχει υποστεί κρεολοποίηση". Είναι παρόμοια με τα Αγγλικά των Νησιών του Κόλπου.

Παραπομπές
----------

1. ↑  Holm, John A. (1989). «Cayman Islands». *Pidgins and Creoles*. Volume 2, Reference Survey. Cambridge University Press. σελίδες 479–480. ISBN 978-0-521-35940-5.

Βιβλιογραφία
------------

* Washabaugh, William (1983). «The Off-shore Island Creoles: Providencia, San Andres and the Caymans». Στο: Holm, John A. *Central American English*. John Benjamins Publishing. σελίδες 174–179. ISBN 3-87276-295-8.

Εξωτερικοί σύνδεσμοι
--------------------

* «The Cayman Islands Dictionary goin’ strong still, Bobo!». *CaymaniNews*. March 20, 2012. Αρχειοθετήθηκε από το πρωτότυπο στις 2013-01-26.. Ανακτήθηκε στις 2018-09-23.
Δύο φέτες καβουρμά
Ο **καβουρμάς** είναι αλλαντικό το οποίο παρασκευάζεται στη Βόρεια Ελλάδα, ιδιαίτερα στην Ανατολική Μακεδονία και Θράκη. Αποτελείται από βρασμένα κομμάτια κρέας, ενώ μπορεί να προέρχεται από βοδινό, χοιρινό, πρόβειο, κατσικίσιο και βουβαλίσιο κρέας ή ανάμεικτο. Μοιάζει με πηχτή.

Ο καβουρμάς παρασκευάζεται ως εξής: Στην αρχή το κρέας αλατίζεται ώστε να στεγνώσει. Στη συνέχεια σιγομαγειρεύεται μαζί με μπαχαρικά, όπως για παράδειγμα μοσχοκάρυδο, κανέλλα, γαρίφαλο, μπαχάρι, και λίπος. Μπορεί επίσης να προστεθεί και πράσο. Στη συνέχεια, συσκευάζεται. Ο καβουρμάς διαθέσιμος στην αγορά έχει κυλινδρικό σχήμα διαμέτρου περίπου 10 εκατοστών. Όταν παρασκευάζεται για οικιακή χρήση, συνήθως τοποθετείται μέσα σε δοχείο και σκεπάζεται με το λίπος του. Μπορεί να διατηρηθεί στο ψυγείο μέχρι και 10 μήνες αν δεν ανοιχθεί.

Ο καβουρμάς μπορεί να καταναλωθεί ωμός, κομμένος σε κυβάκια, συνοδεία κρασιού. Μπορεί επίσης να ζεσταθεί, να τηγανιστεί και να χρησιμοποιηθεί σε διάφορα πιάτα, όπως για παράδειγμα σε κριθαρώτο.

Δείτε επίσης
------------

* Σύγλινο - ένα παρόμοιο αλλαντικό που παρασκευάζεται στη Νότια Ελλάδα

Παραπομπές
----------

1. 1 2 3  «Καβουρμάς - Κερκίνη, Αν. Μακεδονία & Θράκη». *Greek Gastronomy Guide*. Ανακτήθηκε στις 1 Σεπτεμβρίου 2020.
2. 1 2 3  «UmamiPedia: Καβουρμάς». *athinoramaUmami.gr*. Ανακτήθηκε στις 1 Σεπτεμβρίου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Kavurma στο Wikimedia Commons
* Λεξιλογικός ορισμός του καβουρμάς  στο Βικιλεξικό
Η πρώτη έκδοση του καταλόγου, έγκυρη μέχρι και σήμερα, που δημοσιεύτηκε το 1862.
Ο **κατάλογος του Κέχελ** (γερμανικά: Köchel-Verzeichnis‎‎) είναι πλήρης χρονολογικός κατάλογος των συνθέσεων του Βόλφγκανγκ Αμαντέους Μότσαρτ (1756–91) που διαμορφώθηκε από τον γερμανό μουσικολόγο Λούντβιχ Ρίτερ φον Κέχελ (1800-77). Δημοσιεύτηκε για πρώτη φορά το 1862 και ο πλήρης τίτλος του ήταν *Chronologisch-thematisches Verzeichnis sämmtlicher Tonwerke Wolfgang Amade Mozarts* (ελληνικά: Χρονολογικός-θεματικός κατάλογος όλων των μουσικών έργων του Βόλφγκανγκ Αμαντέους Μότσαρτ‎‎). Περιλάμβανε τα πρώτα μουσικά μέτρα κάθε σύνθεσης, χειρόγραφες πηγές και αναφορές στη βιογραφία του Otto Jahn, στον οποίο αφιέρωσε ο Κέχελ τον κατάλογο.

Χρησιμοποιούνται οι συντομογραφίες K ή KV ακολουθούμενες από τον αριθμό καταλόγου κάθε σύνθεσης. Ο Κέχελ στηρίχθηκε στην προσωπική του συλλογή από εκδόσεις έργων του Μότσαρτ ενώ βοηθήθηκε για τη σύνθεση του καταλόγου και από άλλες συλλογές, όπως αυτή του γιατρού Γιόζεφ Χάουερ (Josef Hauer), του Αλοΐς Φουχς (Aloys Fuchs) και του Λέοπολντ φον Ζονλάιτνερ (Leopold von Sonnleithner). Σε επόμενες εκδόσεις του καταλόγου η χρονολόγηση αρκετών συνθέσεων αναθεωρήθηκε και ο κατάλογος εμπλουτίστηκε σημαντικά με πρόσθετες πληροφορίες. Η δεύτερη έκδοση, του Paul Graf von Waldersee, δημοσιεύτηκε το 1905 στη Λειψία. Ακολούθησαν οι εκδόσεις του Alfred Einstein (1937, 1958, 1961) και των Franz Giegling, Alexander Weinmann και Gerd Sievers (1964, 1965, 1983).

Παραπομπές
----------

1. ↑  Köchel, Ludwig Ritter von (1862). *Chronologisch-thematisches Verzeichniss sämmtlicher Tonwerke Wolfgang Amade Mozart's*. Λειψία: Breitkopf & Härtel. OCLC 3309798. Αρχειοθετήθηκε από το πρωτότυπο στις Ιαν. 2012.
2. 1 2  λήμμα «Köchel, Ludwig (Alois Ferdinand), Ritter von» στο Cliff Eisen, Simon P. Keefe, *The Cambridge Mozart Encyclopedia*, Cambridge University Press, 2006, σελ. 243-4

Εξωτερικοί σύνδεσμοι
--------------------

* Κατάλογος Κέχελ
Ο **Νικόλαος Ιωάννου** από τη Λήμνο (γεν. το 1800) υπήρξε διακεκριμένος αγωνιστής στην Ελληνική Επανάσταση του 1821. Πολέμησε σε πολλές μάχες και τραυματίστηκε. Αναγνωρίστηκε ως αξιωματικός ΣΤ΄ τάξεως. Στο Αρχείο Αγωνιστών του 21 έχει Α.Μ. 1665. Παρασημοφορήθηκε με τον Αργυρό Σταυρό του Σωτήρος και με "αργυρούν αριστείον ανδρείας". Μεταπολεμικά έζησε στον Πειραιά.

Η δράση του
-----------

Ο Νικόλαος Ιωάννου γεννήθηκε στη Λήμνο το 1800. Συμμετείχε στην Επανάσταση από το ξεκίνημά της ως οδηγός στρατιωτών (ομαδάρχης), στην πολιορκία και άλωση της Τριπολιτσάς. Και αργότερα σε μάχες στο Ναύπλιο και Άργος κατά του Δράμαλη, στην Κάρυστο και στο Νιόκαστρο, όπου πληγώθηκε επικίνδυνα. Το 1824 προβιβάστηκε στο βαθμό του πεντακοσίαρχου ή υποχιλίαρχου, ως ανταμοιβή για τις ανδραγαθίες του. Υπηρέτησε υπό τις διαταγές των σπουδαιότερων πολέμαρχων του αγώνα: Θ. Κολοκορτρώνη, Πετρόμπεη Μαυρομιχάλη, Κανέλλου Δεληγιάννη και Μακρυγιάννη.

Μετά την επανάσταση εγκαταστάθηκε στον Πειραιά, του οποίου αναφέρεται δημότης από της συστάσεως του Δήμου Πειραιώς, ενώ συνέχισε να υπηρετεί στο στρατό σε διάφορες θέσεις. Το 1836, όταν ήταν λοχίας σε παραμεθόρια περιοχή, κατάφερε να συλλάβει τους διαβόητους λήσταρχους Γιαμά και Βασίλη Μπαϊρακτάρη. Για το κατόρθωμά του τιμήθηκε από τον Βασιλιά Όθωνα με τον "Ασημένιο Σταυρό των ιπποτών του Τάγματος του Σωτήρος". Ως τακτικός υπηρέτησε στο Α΄ Σώμα Πυροβολιστών του Π.Γ. Ροδίου αλλά και στο Σώμα Εθνοφυλακής υπό τον συμπατριώτη του Τριαντάφυλλο Τζουρά. Το ίδιο έτος ονομάστηκε "ανθυπολοχαγός ΣΤ΄ τάξεως της Νέας Φάλαγγος".

Το 1841, μεγάλος πλέον σε ηλικία, έχει μεταταχθεί στην Εθνική Φάλαγγα ως πεντακοσίαρχος. Το έτος αυτό επικεφαλής 40 στρατιωτών αποστέλλεται στην Κρήτη, για να συνδράμει την αποτυχημένη τελικά επανάσταση του Αριστείδη Χαιρέτη για την ένωση του νησιού με την Ελλάδα. Το σώμα αυτό χρηματοδότησε ο ίδιος "καταξοδευόμενος προς αυτούς (τους 40 άνδρες) εις τροφάς και πολεμοφόδια".

Το 1844 έλαβε νέα διάκριση, αφού του απονεμήθηκε το "αργυρούν αριστείο ανδρείας" για την προσφορά του στον αγώνα της ανεξαρτησίας. Το 1846 έπειτα από αίτησή του έλαβε το βαθμό του υπολοχαγού με απόφαση του Όθωνα. Πρέπει να είχε συγγενική σχέση με τον συνεπώνυμό του Λήμνιο αγωνιστή Παναγιώτη Ιωάννου.

### Τιμητικές διακρίσεις

* Αργυρούν αριστείον ανδρείας: 1844.
* Ασημένιος Σταυρός των ιπποτών του Τάγματος του Σωτήρος: 1836.

Πηγές
-----

* Τάσος Καψιδέλης, "Η Λήμνος στην επανάσταση του 1821", Αθήνα 1986.